b'\n_START_ARTICLE_\nSvetislav\n_START_SECTION_\nIzvor imena\n_START_PARAGRAPH_\nSvetislav je ime slovanskega izvora, ki je zlo\xc5\xbeeno iz besed svet in slav. Morfem svet v zlo\xc5\xbeenih staroslovanskih osebnih imenih je po mnjenju Frana Miklo\xc5\xa1i\xc4\x8da prvotno pomenil\xc2\xa0\xc2\xbbsilen, mo\xc4\x8den\xc2\xab. Z uveljavljanjem kr\xc5\xa1\xc4\x8danstva in takrat tukih kr\xc5\xa1\xc4\x8danskih imen so se imena s \xc4\x8dlenom svet pribli\xc5\xbeala tujim imenom, ki so nastala iz latinskega sanctus ali so sorodne nem\xc5\xa1kemu heilig. Taki imeni sta npr. italijansko Santo ali nordijsko Helga.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Svetislav: 89.\n_START_SECTION_\nOsebni praznik\n_START_PARAGRAPH_\nV koledarju je ime Svetislav oziroma Svetko zapisano 2. junija (Svetko, diakon, lyonski mu\xc4\x8denec).\n_START_SECTION_\nPriimki nastali iz imena\n_START_PARAGRAPH_\nPo imenih Svetislav in njegovih razli\xc4\x8dicah so nastali priimki: Svet, Svete, Svetec, Svetko, Svetonja, Svetej, Svetik, Sveti\xc4\x8d, Svetin, Svetina in druga.'